  Майя Бывальцева 20-тӥ пӧсьтолэзе эмчиослэн мобильной бригадазы Шаркан ёросын 212 адямиез эскериз. Соос пӧлын 53 пиналъёс вал, ивортэ Удмуртиысь тӧролэн но кивалтэтлэн пресс-службазы. Вань мылкыд карисьёс мугор ёзъёссэс ультразвукен эскеризы, электрокардиограмма лэсьтӥзы, вир зӥбетсэс но син пушкысь зӥбетэз, вирысьтызы сакырез мертазы но мукет. Ӧнерчиос пӧртэм висёнъёсты алонъя но эмъянъя, озьы ик шонер сиськонъя но тамак кысконлэсь куштӥськонъя ӵектонъёс сётӥзы. Со сяна, эмчиос пыктос висёнъёсты алон сярысь лекция лыдӟизы но гадьёсты эскерыны дышетӥзы. Ватсалом, мобильной огъетлэсь ужзэ Удмуртилэн тӧроезлэсь ужзэ огдырлы быдэсъясьлэн Александр Бречаловлэн куремезъя радъязы, Шаркан ёросэ со 14-тӥ пӧсьтолэзе вуылӥз. Азьвылгес эмчиос Красногорск ёросэ потазы. Тегъёс: Тазалык Шаркан Удмуртия тазалыкезутён эмчиос АлександрБречалов  